24 martie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din localitatea Craiova, județul Dolj:**

Ca urmare a unui incendiu declanșat din cauze necunoscute la imobilul situat pe strada Roznov, nr. 66 din localitatea Craiova, județul Dolj, ce a afectat branșamentul aferent sistemului de distribuție, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 24 martie 2024,** **începând cu ora 11:50**.

De această oprire sunt afectați un număr de **720 de clienți casnici și non-casnici** situați pe **străzile Arad, Bega, Bicaz, Borsec, Brașov, Crângului, Dobrogea, Drobeta, Gorjului, Roznov, Ilie Balaci, Muntenia, Paroșeni, Sadu, Sinaia, Sușița, Târnava, Vaslui și Vișeului din localitatea Craiova, județul Dolj.**

De asemenea, în urma investigațiilor tehnice efectuate de către echipele Distrigaz Sud Rețele, **nu au fost depistate pierderi de gaze naturale în zona rețelei de distribuție a gazelor naturale adiacentă imobilului respectiv.** Distrigaz Sud Rețele colaborează cu organele competente care vor stabili cauza incendiului.

Repunerea în functiune a instalației de utilizare a imobilului respectiv se va realiza dupa  efectuarea reviziei tehnice de către un operator economic autorizat A.N.R.E., conform normelor tehnice de specialitate (Ord. A.N.R.E. nr.89/2018 actualizat).

**Reluarea alimentării cu gaze naturale a clienților afectați** se va face după înlocuirea branșamenului afectat de incendiu, în cursului zilei de astăzi, **24 martie 2024, în jurul orelor 18:00.**

După reluarea alimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*